Carlos Tévez
<s>Karlos Tevez (; Sijudadela, 5. februar 1984) je argentinski fudbaler koji trenutno igra za Boku juniors.</s>

<s>Karijera 
Tevez je rođen kao Karlos Alberto Martinez.</s><s>Počeo je da igra u klubu Ol bojs, a zatim je prešao u Boku juniors.</s><s>Tokom sukoba ova dva kluba oko njega, promenio je prezime u devojačko prezime svoje majke.</s><s>Kao dečak je slučajno prolio ključalu vodu po sebi.</s><s>Zadobio je opekotine trećeg stepena i u bolnici je proveo dva meseca.</s><s>Kao posledica toga ostao mu je ožiljak od desnog uva do grudi.</s><s>Dok je igrao za Boku, uprava kluba mu je ponudila da mu plati operaciju, ali je on to odbio uz obrazloženje da je ožiljak deo njegove prošlosti i onoga što je postao.</s><s>Sa Bokom juniors je osvojio Aperturu 2003, Kup Libertadores i Interkontinentalni kup iste godine, kao i Kup Sudamerikana 2004. godine.</s>

<s>Iz Boke juniors je prešao u Korintijans uz obeštećenje od 15 miliona evra, kao deo dogovora koji je brazilski klub postigao sa agencijom Medija sports investments, koja je polagala prava na Teveza.</s><s>Njegov transfer je bio najveći u južnoameričkom fudbalu.</s><s>Proglašen je za najboljeg igrača brazilskog prvenstva, što je bilo prvi put da nakon 1976. to priznanje pripadne stranom fudbaleru.</s>

<s>Vest Hem junajted je 31. avgusta 2006. objavio da je postigao dogovor sa agencijom Medija sports investments o dovođenju Teveza i Havijera Maskerana, uz obeštećenje od po 12 miliona funti za svakog od njih.</s><s>Debitovao je 10. septembra 2006. na domaćem terenu protiv Aston Vile (1-1).</s><s>U igru je tada ušao sa klupe u drugom poluvremenu.</s><s>Prvi gol za Vest Hem je postigao na domaćem terenu 4. marta 2007. protiv Totenhema (3-4).</s><s>U poslednjm kolu prvenstva, postigao je jedini gol za pobedu od 1-0 nad Mančester junajtedom, kojim je njegov klub izbegao ispadnje.</s>

<s>Tokom letnjeg prelaznog roka 2007. godine, Tevez je želeo da napusti Vest Hem.</s><s>Odbio je ponudu Intera jer je želeo da ostane u premijer ligi.</s><s>Tavez je postigao dogovor sa Mančester junajtedom, ali je Vest Hem i dalje polagao prava na njega.</s><s>Klubovi u sporu su tražili pomoć FIFE u razrešenju ovog slučaja.</s><s>Međutim pre nego što je slučaj stigao do arbitražne komisije, Vest Hem junajted je postigao dogovor sa agencijom Medija sports investments, da pusti Teveza u Mančester junajted.</s>

<s>U Mančester junajted je prešao na dvogodišnju pozajmicu.</s><s>Debitovao je 15. avgusta 2007. protiv Portsmuta (1-1), nakon što je uvršten u startnu postavu umesto povređenog Vejna Runija.</s><s>Prvi gol je postigao 23. septembra 2007. na domaćem terenu protiv Čelsija (2-0).</s>

<s>Nakon isteka pozajmice, Mančester junajted je želeo da otkupi njegov ugovor.</s><s>Postigli su dogovor sa njegovom agencijom, ali je Tevez nezadovoljan minutažom odbio da potpiše ponuđeni petogodišnji ugovor.</s><s>Mediji su najavljivali njegov prelazak u Liverpul, ali je umesto njih Tevez izabrao Mančester siti.</s><s>Time je postao prvi igrač koji je prešao iz jednog u drugi mančesterski klub nakon Terija Kuka 1999.</s>

<s>Prvi put je nastupio za Siti kada je protiv Blekbern roversa (2-0) ušao u igru sa klupe.</s><s>Prvi put se u listu strelaca u novom klubu upisao 27. avgusta 2009. u Karling kupu protiv Kristal palasa (2-0).</s>

<s>U julu 2013. godine prelazi u italijanskog šampiona Juventus za oko 8 miliona evra.</s>

<s>Reprezentacija 
Tevez je sa reprezentacijom Argentine učestvovao na Svetskom prvenstvu za igrače do 17 godina.</s><s>Na Olimpijskim igrama 2004. bio je deo tima koji je osvojio zlatnu medalju.</s><s>Na tom takmičenju je postigao osam golova na šest mečeva, uključujući i pobedonosni gol u finalu.</s><s>Za reprezentaciju je igrao na Svetskom prvenstvu 2006. i postigao je gol protiv Srbije i Crne gore (6-0) utakmišenju po grupama.</s><s>Učestvovao je i na Svetskom prvenstvu 2010. i bio strelac vodećeg gola protiv Meksika (3-1).</s>

<s>Trofeji</s>

<s>Boka juniors 
 Prva liga Argentine (2) : 2003, 2015.</s><s>Kup Argentine (1) : 2015.</s><s>Kup Libertadores (1) : 2003.</s><s>Kup Sudamerikana (1) : 2004.</s><s>Interkontinentalni kup (1) : 2003.</s>

<s>Korintijans 
 Serija A Brazila (1) : 2005.</s>

<s>Mančester junajted 
 Premijer liga (2) : 2007/08, 2008/09.</s><s>Komjuniti šild (1) : 2008.</s><s>UEFA Liga šampiona (1) : 2007/08.</s><s>Svetsko klupsko prvenstvo (1) : 2008.</s><s>Engleski Liga kup (1) : 2008/09.</s>

<s>Mančester siti 
 Premijer liga (1) : 2011/12.</s><s>Komjuniti šild (1) : 2012.</s><s>FA kup (1) : 2010/11.</s>

<s>Juventus 
 Prvenstvo Italije (2) : 2013/14, 2014/15.</s><s>Kup Italije (1) : 2014/15.</s><s>Superkup Italije (1) : 2013.</s><s>Liga šampiona : finale 2014/15.</s>

<s>Reprezentacija 
 Letnje olimpijske igre 2004. : zlatna medalja.</s><s>Prvenstvo Južne Amerike za igrače do 20 godina (1) : 2003.</s>

<s>Spoljašnje veze</s>

<s>Argentinski fudbaleri
Fudbaleri ili nogometaši Boke Juniors
Fudbaleri ili nogometaši West Ham Uniteda
Fudbaleri ili nogometaši Manchester Uniteda
Fudbaleri ili nogometaši Manchester Cityja
Fudbaleri ili nogometaši Juventusa
Olimpijski pobjednici u fudbalu ili nogometu</s>

